«Barselona» hujumchisi Lionel Messi Ispaniya chempionatining 31-turida «Real»ga qarshi uchrashuvda gol urmadi. Eslatib o‘tamiz, ushbu uchrashuvda «Real Madrid» 1:2 hisobida g‘alaba qozondi. Shu bilan argentinalik futbolchi o‘z faoliyatida birinchi marta ketma-ket 5 uchrashuvda "Real" darvozasiga gol kirita olmadi. 2011-2012 yillarda Messi 4 o‘yin davomida "Real" darvozasini ishg‘ol qila olmagandi. Messi joriy Ispaniya chempionatida 26 ta uchrashuvda 22 ta gol va 11 ta golli uzatma amalga oshirdi.